
1.1. Iepirkuma identifikācijas numurs
OSI 2025/31 MI ANM

1.2. Iepirkuma priekšmets un CPV kodi
1.2.1. Iepirkuma priekšmets ir Laboratorijas dzīvnieku pārvaldības sistēmas programmatūras pakotnes piegāde Latvijas Organiskās sintēzes Institūtam Latvijas Atveseļošanas un noturības mehānisma (turpmāk-ANM) līdzfinansētā projekta „Latvijas Organiskās sintēzes institūta un Latvijas Biomedicīnas pētījumu un studiju centra konsolidācija”, id. Nr. 5.2.1.1.i.0/2/24/I/CFLA/001 ietvaros, turpmāk tekstā „Piegāde”.
Piegādātājam ir jāveic Piegāde, atbilstoši Tehniskajās specifikācijās (II. Nodaļa) noteiktajām prasībām.
1.2.2. Galvenais CPV kods: 48100000-9.
1.2.3. Tehnisko specifikāciju aktualizācijas datums: 2025. gada 15. septembris.

1.3. Pasūtītājs
	Pasūtītāja nosaukums
	Latvijas Organiskās sintēzes institūts

	Adrese
	Aizkraukles iela 21, Rīga, LV -1006, Latvija

	Reģ. Nr.
	LV90002111653

	Kontaktpersona
	Artūrs Aksjonovs

	Tālruņa Nr.
	+371 67014884

	e-pasta adrese
	arturs@osi.lv

	Darba laiks
	No 9.00 līdz 17.00



1.4. Konkursa nolikuma saņemšana
Iepirkuma nolikums ir brīvi pieejams elektroniskā formā. Nolikumu var brīvi lejupielādēt Elektronisko iepirkumu sistēmas e-konkursu apakšsistēmā https://www.eis.gov.lv.
Ja ieinteresētais piegādātājs pieprasa izsniegt iepirkuma procedūras dokumentus drukātā veidā, Pasūtītājs izsniedz nolikumu triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.5. Iepirkuma metode
1.5.1. Iepirkuma metode ir iepirkums „Publisko iepirkumu likuma” (PIL) 9.panta kārtībā (turpmāk – Iepirkums), kas tiek organizēts saskaņā ar spēkā esošo „Publisko iepirkumu likumu”.
1.5.2. Iepirkuma rezultātā tiks slēgts viens iepirkuma līgums ar labāko piedāvājumu iesniegušo pretendentu saskaņā ar iepirkuma nosacījumiem.

1.6.  Piedāvājumu iesniegšana un atvēršana
1.6.1. Piedāvājuma iesniegšanas vieta un kārtība:
1.6.1.1. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā līdz piedāvājumu iesniegšanas termiņa beigām.
1.6.2. Piedāvājumu iesniegšanas termiņš ir norādīts Elektronisko iepirkumu sistēmā.
1.6.3. Piedāvājumu atvēršana notiks elektroniski. Publiska piedāvājumu atvēršana nav paredzēta. 
1.6.4. Pretendenti drīkst atsaukt, papildināt vai izdarīt labojumus iesniegtajā piedāvājumā pirms Nolikuma 1.5.2.punktā noteiktā termiņa.
1.6.5. Piedāvājuma papildinājumi, labojumi vai atsaukumi ir jāiesniedz EIS e-konkursu apakšsistēmā līdz 1.5.2.punktā norādītajam termiņam, attiecīgi to noformējot kā “PAPILDINĀJUMI”, “LABOJUMI” vai “ATSAUKUMS”.
1.6.6. Ja no Elektronisko iepirkumu sistēmas uzturētāja (Valsts reģionālās attīstības aģentūra) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt pieteikumus, pieteikumu iesniegšanas termiņš tiks pagarināts un Pasūtītājs pircēja profilā publicēs informāciju par pieteikumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma procedūra tiks pārtraukta.
1.7. Piedāvājuma spēkā esamība
1.7.1. Pretendenta iesniegtais piedāvājums ir spēkā, t.i., saistošs iesniedzējam līdz iepirkuma līguma noslēgšanai. Pretendenta, kurš atzīts par konkursa uzvarētāju, piedāvājums kļūst par līgumu sastāvdaļu.
1.7.2. Piedāvājuma spēkā esamības laikā pretendents nemaina sava piedāvājuma saturu un cenu.
1.8. Piedāvājuma nodrošinājums
Piedāvājuma nodrošinājums nav nepieciešams.

1.9. Piedāvājuma valoda
Konkursa Piedāvājumam, dokumentiem un korespondencei starp Pasūtītāju un Pretendentu, kas saistīta ar konkursa norisi, jābūt latviešu vai angļu valodā.

1.10. Piedāvājuma noformēšana
1.10.1. Piedāvājums tiek noformēts aizpildot EIS ievietotās formas piedāvājuma sagatavošanai un/vai teksta ievades laukus (kur tādi ir paredzēti) kā arī augšupielādējot sistēmā prasītos atlases un kvalifikācijas dokumentus.
1.10.2. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā ievērojot šādas Pretendenta izvēles iespējas:
1.10.2.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.10.2.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas dokumentu formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.10.3. Sagatavojot piedāvājumu, Pretendents ievēro, ka:
1.10.3.1. Pieteikuma dalībai konkursā, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā, formātā, kas ir savietojams ar „MS Office” lietojumprogrammām; ja pretendentam nav šādu iespēju, tas var izvēlēties jebkuru citu plaši izplatītu un/vai brīvi publiski pieejamu datnes formātu.
1.10.3.2. Iesniedzot piedāvājumu, Pretendents to paraksta, izmantojot EIS iestrādāto paraksta rīku, vai elektronisko parakstu, kas atbilst Latvijas Republikas normatīvajiem aktiem par elektronisko dokumentu un elektroniskā paraksta statusu;
1.10.3.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto parakstu, gan parakstot ar drošu elektronisko parakstu.
1.10.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.10.5. Piedāvājumu paraksta Pretendenta vadītājs vai tā pilnvarota persona.
1.10.6. Ja piedāvājumu iesniedz personu grupa vai personālsabiedrība, piedāvājumā norāda personu, kas konkursā pārstāv attiecīgo personu grupu vai personālsabiedrību un ir pilnvarota parakstīt ar konkursu saistītos dokumentus. Attiecīgais pilnvarojums jāpievieno piedāvājuma dokumentiem.
1.10.7. Dalībai iepirkuma procedūrā tiks pieņemti un vērtēti tikai EIS e-konkursu apakšsistēmā iesniegtie piedāvājumi. Ārpus EIS e-konkursu apakšsistēmas iesniegtie piedāvājumi tiks atzīti par neatbilstoši iesniegtiem un tiks atgriezti to iesniedzējiem.

1.11.  Cita informācija
1.11.1. Ja pretendentam ir jautājumi vai papildu informācijas pieprasījumi par konkursa nolikuma prasībām, tehniskajām specifikācijām vai nolikumam pievienoto iepirkuma līguma projektu, tie iesniedzami Iepirkumu komisijai, nosūtot tos EIS e-konkursu apakšsistēmā.
Ja no Pretendenta ir saņemts rakstisks jautājums kādā no minētajiem veidiem, Pasūtītājs triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām, sagatavo rakstisku atbildi un kopā ar uzdoto jautājumu (nenorādot iesniedzēju) to publicē arī Pasūtītāja profilā EIS e-konkursu apakšsistēmā.
1.11.2. Saskaņā ar „Publisko iepirkumu likuma” 9.panta sesto daļu, un ievērojot, ka visa iepirkuma dokumentācija ir brīvi pieejama elektroniskā formā, pretendenti paši ir atbildīgi par to, lai laikus iepazītos ar IUB tīmekļvietnē vai Pasūtītāja profilā EIS e-konkursu apakšsistēmā publicēto informāciju ar atbildēm uz ieinteresēto piegādātāju jautājumiem (ja tādi ir tikuši uzdoti).

1.12. Piedāvājumu skaits
Pretendents var iesniegt vienu piedāvājumu par visu iepirkuma apjomu saskaņā ar Tehnisko specifikāciju.

1.13. Piedāvājuma varianti
Šajā iepirkumā piedāvājuma variantu iesniegšana nav paredzēta.

1.14. Līguma slēgšanas nosacījumi
1.14.1. Tiks slēgts viens iepirkuma līgums ar vienu pretendentu par visu iepirkuma apjomu.
1.14.2. Līgumā ir paredzēta iespēja veikt grozījumus PIL atļautajos gadījumos.

1.15. Līguma izpildes vieta
Līguma izpildes vieta ir Aizkraukles iela 21, Rīga, LV-1006, Latvija. Preču piegāde atbilstoši Incoterms 2020 noteikumiem DDP (Delivered Duty Paid).

1.16. Līguma izpildes termiņš
1.16.1. Līguma izpildes laiks ir 1 (viens) mēnesis pēc iepirkuma līguma noslēgšanas, ja preču piegādes un uzstādīšanas termiņi, kas detalizētāk aprakstīti Tehniskajās specifikācijās, neparedz īsāku līguma izpildes periodu. 
1.16.2. Piegādājamās programmatūras atbalsta un atjaunināšanas nodrošināšanas termiņš  ir vismaz 2 (divi) gadi no abpusēja programmatūras licences nodošanas - pieņemšanas akta parakstīšanas dienas.

1.17. Nosacījumi Pretendenta dalībai iepirkumā
1.17.1. Konkursā var piedalīties jebkura persona vai personu apvienība no jebkuras valsts, kura ir reģistrēta likumā noteiktajā kārtībā un kura atbilst Nolikumā izvirzītajām prasībām.
1.17.2. Pretendents ir Apdrošināšanas sabiedrība, vai savstarpējās apdrošināšanas kooperatīvā sabiedrība, vai pārapdrošināšanas sabiedrība, kas ir reģistrēta noteiktā kārtībā saskaņā ar savas reģistrācijas valsts likumdošanu, un kurai saskaņā ar likumu „Apdrošināšanas sabiedrību un to uzraudzības likums” vai citiem savas reģistrācijas valsts likumiem ir tiesības veikt apdrošināšanu Latvijas Republikā vai kādā citā Eiropas savienības dalībvalstī.
1.17.3. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1.18. Pretendentu izslēgšanas nosacījumi
1.18.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no PIL 9.panta astotajā daļā minētajiem gadījumiem vai Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
1.18.2. [bookmark: _Ref22027866]PIL 9.panta astotajā daļā minētie izslēgšanas gadījumi tāpat attiecas uz:
1.18.2.1. personālsabiedrības biedru, ja pretendents ir personālsabiedrība;
1.18.2.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā.
1.19. Kvalifikācijas prasības
1.19.1. Šajā iepirkumā pretendentiem nav izvirzītas kvalifikācijas prasības.

1.20. Pretendentu atlases dokumenti
1.20.1. Pretendenta pieteikums dalībai konkursā, kas apliecina Pretendenta apņemšanos veikt Pakalpojumu saskaņā ar nolikuma prasībām. Pieteikumu paraksta persona vai personas, kas ir pilnvarotas to darīt uzņēmuma vārdā. Katras personas parakstam jābūt atšifrētam (jānorāda pilns vārds, uzvārds un ieņemamais amats).
1.20.2. Pieteikumu dalībai konkursā sagatavo atbilstoši pievienotajai formai. Skatīt nolikuma 1.formu.
1.20.3. Dokuments, kas apliecina Pretendenta tiesības sniegt apdrošināšanas pakalpojumus Latvijas Republikā vai kādā citā Eiropas savienības dalībvalstī.
1.20.4. Ja Pretendents ir reģistrēts vai pastāvīgi dzīvojošs ārvalstī, tam jāiesniedz sekojoši dokumenti:
1.20.4.1. reģistrācijas valsts uzņēmējdarbības reģistra izdotas reģistrācijas apliecības kopija;
1.20.4.2. reģistrācijas valsts uzņēmējdarbības reģistra izziņa par Pretendenta amatpersonām, kurām ir paraksta tiesības.
1.20.5. Ja Pretendenta reģistrācijas valstī neizsniedz 4.1.4.punktā minētos dokumentus, Pretendents ir tiesīgs iesniegt cita veida pierādījumus par reģistrācijas faktu un paraksttiesīgajām amatpersonām saskaņā ar savas reģistrācijas valsts normatīvo aktu prasībām.
1.20.6. Informācija par Pretendenta piesaistītajiem apakšuzņēmējiem un/vai personām uz kuru iespējām pretendents balstās (ja tādas tiek piesaistītas) saskaņā ar Nolikuma IV nodaļas Formu Nr. 4.2., kur norādīts personas nosaukums, kontaktpersona, apakšuzņēmējam paredzēto darbu īss apraksts un proporcionālais apjoms vai veids, kā līguma izpildē piedalīsies persona uz kuras iespējām pretendents balstās. Piesaistītās personas iesniedz rakstisku apliecinājumu par gatavību piedalīties līguma izpildē.
1.20.7. Papildus prasības Pretendentam, ja Pretendents ir personu apvienība vai grupa:
1.20.7.1.  Katra dalībnieka līdzdalības apjomam (t.i., līguma daļai, ko plānots nodot attiecīgā dalībnieka izpildei) jābūt skaidri norādītam iesniegtajā piedāvājumā;
1.20.7.2.  Kopīgais Pieteikums par dalību iepirkuma procedūrā jāparaksta katram personu apvienības dalībniekam vai arī visu personu apvienības dalībnieku pilnvarotai personai.
1.21. Pretendentu, kam būtu piešķiramas līguma slēgšanas tiesības, izslēgšanas nosacījumu izvērtēšanai nepieciešamie dokumenti.
1.21.1. Pirms lēmuma par iepirkuma rezultātiem pieņemšanas Iepirkumu komisija, lai izvērtētu pretendentu saskaņā ar PIL 9.panta astotās daļas nosacījumiem, rīkojas saskaņā ar PIL 9.panta devīto daļu.
1.21.2. Ja Iepirkumu komisija konstatē, ka Pretendentam, kam būtu piešķiramas līguma slēgšanas tiesības, ir Valsts ieņēmumu dienesta administrēto nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, tā rīkojas saskaņā ar PIL 9.panta desmito daļu.
1.21.3. Ja pretendents reģistrēts ārvalstī (vai tā pastāvīgā dzīvesvieta atrodas ārvalstī), tam jāiesniedz attiecīgās valsts kompetentās institūcijas izziņu, kas apliecina, ka uz pretendentu (un personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma prasībām – ja attiecināms) neattiecas PIL 9.panta astotajā daļā noteiktie gadījumi.
1.21.4. Lai pārbaudītu, vai pretendents nav izslēdzams no dalības iepirkuma procedūrā Pasūtītājs, saskaņā ar Starptautisko un Latvijas Republikas nacionālo sankciju likuma 11.1.panta nosacījumiem Pasūtītājs ziņas par Latvijas Republikā reģistrētu pretendentu un apakšuzņēmēju iegūst no Latvijas Republikas Uzņēmumu reģistra normatīvajos aktos noteiktajā kārtībā.
1.21.5. Pasūtītājs, attiecībā uz ārvalstī reģistrētu šā panta pirmajā daļā minēto pretendentu un Starptautisko un Latvijas Republikas nacionālo sankciju likuma 11.1.panta otrajā daļā minēto apakšuzņēmēju, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tie iesniedz attiecīgās ārvalsts kompetentās institūcijas izziņu, kurā norādītas šā panta pirmajā un otrajā daļā paredzētajai pārbaudei nepieciešamās ziņas par pretendentu un apakšuzņēmēju, tai skaitā ziņas par šāda pretendenta un apakšuzņēmēja patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai šā panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs likuma 11.1.panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.
1.22. Pretendentu kvalifikācijas dokumenti
1.22.1. Šajā iepirkumā pretendentiem nav izvirzītas kvalifikācijas prasības.
1.23. Tehniskais un Finanšu piedāvājums
1.23.1. Tehnisko piedāvājumu sagatavo saskaņā ar Tehniskajās specifikācijās (II Nodaļa) noteiktajām prasībām. Tehnisko piedāvājumu Pretendents sagatavo atbilstoši Nolikuma IV Nodaļas „Formas piedāvājuma sagatavošanai” Formai nr. 2.
1.23.2. Pretendents var brīvi pievienot piedāvājumam papildus materiālus par piedāvātajām precēm.
1.23.3. Pretendents gadījumos, kad iepirkuma Nolikuma Tehniskajās specifikācijās ir norādīti konkrēti materiāli, tehniskie risinājumi vai standarti, gatavojot tehnisko piedāvājumu pretendents var izvēlēties piedāvāt norādītos vai ekvivalentus materiālus, tehniskos risinājumus vai standartus. (Šis nosacījums neattiecas uz prasībām par savietojamību ar Pasūtītāja īpašumā esošajām iekārtām vai programmatūru; savietojamība, ja tāda prasīta tehniskajās specifikācijās, jānodrošina ar konkrētajiem norādītajiem iekārtu vai programmatūras modeļiem.)
1.23.4. Piegādātājs norāda tās piedāvājuma daļas, kuras satur komercnoslēpumu (ja attiecināms).

1.24. Finanšu piedāvājums.
1.24.1. Finanšu piedāvājumu sagatavo, ņemot vērā Tehniskajās specifikācijās noteikto sniedzamo pakalpojumu apjomu un raksturojumu atbilstoši Finanšu piedāvājuma formai (Nolikuma III Nodaļas Forma nr. 3).
1.24.2. Finanšu piedāvājumā cenas norāda EUR, atsevišķi norādot cenu bez pievienotās vērtības nodokļa.
1.24.3. Finanšu piedāvājumā pakalpojumu vienību cenās (ja attiecināms) jābūt iekļautām visām ar preču piegādi saistītajām izmaksām.
1.24.4. Pretendenta piedāvātajām cenām un vienību likmēm jābūt nemainīgām visā līguma izpildes laikā. Ja pakalpojumu apjoms līguma izpildes laikā mainās, izmaiņas tiek veiktas, balstoties uz Pretendenta norādītajām vienību cenām saskaņā ar noslēgtā līguma noteikumiem (ja tas ir iespējams).


[bookmark: _Toc404427782][bookmark: _Toc107937340][bookmark: _Toc210759320]Piedāvājuma vērtēšanas un izvēlēs kritēriji

1.25. Piedāvājumu noformējuma, pretendentu atlases un kvalifikācijas dokumentu pārbaude
Piedāvājuma noformējuma, pretendentu atlases un kvalifikācijas dokumentācijas un Tehnisko un Finanšu piedāvājumu atbilstības vērtēšanu veic Iepirkumu komisija slēgtā komisijas sēdē.

1.26. Piedāvājuma izvēles kritēriji
1.26.1. Iepirkumu komisija izvēlas saimnieciski visizdevīgāko piedāvājumu, kas atbilst Nolikuma prasībām un Tehniskajām specifikācijām ar nosacījumu, ka Pretendents atbilst pretendentu atlases un kvalifikācijas prasībām.

1.26.2. Saimnieciski visizdevīgākā piedāvājuma izvēles kritēriji šajā iepirkumā ir sekojoši:
1.26.2.1. Piedāvātā cena, īpatsvars 100%.
1.26.3. Vērtējot cenu, komisija ņem vērā piedāvājumu kopējo cenu bez pievienotās vērtības nodokļa. Ja finanšu piedāvājumā konstatēta aritmētiskā kļūda, iepirkumu komisija kļūdas labo.
1.26.4. Par visiem aritmētisko kļūdu labojumiem iepirkumu komisija 3 darba dienu laikā paziņo Pretendentam, kura piedāvājumā labojumi izdarīti.  Iepirkumu komisija turpina vērtēt labotos piedāvājumus ņemot vērā izdarītos labojumus.

1.27. Piedāvājuma izvēle gadījumā, ja vismaz divu Piegādātāju piedāvājumu vērtējums ir vienāds
1.27.1. Ja atverot iesniegtos piedāvājumus tiks konstatēts, ka vismaz divu pretendentu piedāvājumu novērtējums ir vienāds, Iepirkumu komisija izvēlēsies to piedāvājumu, kurš būs labāks pēc kāda no sekojošiem kritērijiem (vērtējot kritērijus pa vienam, tādā kārtībā, kādā tie uzskaitīti; ja piedāvājumi pēc pirmā kritērija ir vienādi, tad tiek vērtēts nākamais kritērijs, utt.,):
1.27.1.1. Garāks programmatūras atbalsta un atjauninājumu termiņš;
1.27.1.2. Īsāks piegādes termiņš.
1.27.2. Ja nevienā no iepriekš uzskaitītajiem veidiem nebūs iespējams izvēlēties labāko piedāvājumu, tiks rīkota izloze. Ieinteresētajiem pretendentiem tiks dota iespēja piedalīties izlozē.


[bookmark: _Toc26531809][bookmark: _Toc107937341][bookmark: _Toc210759321]PERSONAS DATU APSTRĀDE

1.28. Datu pārzinis
1.28.1. Konkrētā iepirkuma ietvaros personas datu pārzinis ir Atvasināta publiska persona “Latvijas Organiskās sintēzes institūts”.
1.29. Datu apstrādes pamats
1.29.1. Personas datu apstrādes juridiskais pamats ir Vispārīgās datu aizsardzības regulas 6.panta 1.punkta (a), (c) un (f) apakšpunkti. Pasūtītāja leģitīmā interese šajā gadījumā ir iepirkuma mērķu sasniegšana noslēdzot iepirkuma līgumu par attiecīgo iepirkuma priekšmetu.
1.29.2. Informējam, ka pretendentu izvērtēšanas ietvaros Pasūtītājs patstāvīgi var veikt personas datu iegūšanu pamatojoties uz Publisko iepirkumu likumu (PIL) un Starptautisko un Latvijas Republikas nacionālo sankciju likumu kā arī citiem normatīvajiem aktiem, kas regulē publiskos iepirkumus un/vai uzņēmējdarbības vidi šajos aktos noteiktajā apjomā un kārtībā.
1.29.3. Informējam, ka personas datu sniegšana ir nepieciešama, lai Pasūtītājs varētu veikt pilnvērtīgu pretendentu un pretendentu iesniegtā piedāvājuma vērtēšanu. Personas datu nesniegšana var būtiski ietekmēt pretendenta un tā iesniegtā piedāvājuma vērtējumu, var būt pamats pretendenta izslēgšanai no iepirkuma vai pretendenta piedāvājuma atzīšanu par neatbilstošu prasībām. 
1.30. Personas datu apstrāde, glabāšana un nodošana trešajām pusēm
1.30.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
1.31. Datu subjektu tiesības
1.31.1. Datu subjektiem ir tiesības pieprasīt pārzinim piekļuvi datu subjekta personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību, kā arī tiesības jebkurā brīdī atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana un tiesības iesniegt sūdzību uzraudzības iestādei (Datu valsts inspekcijai, http://www.dvi.gov.lv).
1.31.2. Detalizēti ar kārtību, kādā Pasūtītājs organizē personas datu apstrādi var iepazīties Pasūtītāja tīmekļvietnē esošajā privātuma politikā http://www.osi.lv/privatuma-politika/.

2. [bookmark: _Toc516492275][bookmark: _Toc107937342][bookmark: _Toc210759322]Iepirkuma nolikuma formas un pielikumi

2.1. Nolikuma pielikumi:
2.1.1. Šim nolikumam nav pievienoti pielikumi.

2.2. Iepirkuma Nolikuma III nodaļā atrodamas sekojošas formas piedāvājuma sagatavošanai:
2.2.1. Pieteikums dalībai iepirkumā (Forma Nr. 1);
2.2.2. Tehniskā piedāvājuma forma (Forma Nr. 2);
2.2.3. Finanšu piedāvājuma forma (Forma Nr. 3);
2.2.4. Forma informācijai par partneriem un apakšuzņēmējiem (Forma Nr. 4).






[bookmark: _Toc210759323]II nodaļa
[bookmark: _Toc404427783]
[bookmark: _Toc210759324]TEHNISKĀS SPECIFIKĀCIJAS





[bookmark: _Toc210759325]VISPĀRĒJA INFORMĀCIJA


Tehnisko piedāvājumu Pretendentam jāsagatavo atbilstoši Tehniskajai specifikācijai.

Pasūtītājs
APP Latvijas Organiskās sintēzes institūts, Aizkraukles 21, Rīga LV-1006, Latvija

Darbu apraksts
Iepirkuma priekšmets ir specializētas dzīvnieku uzskaites programmatūras pakotnes piegāde Latvijas Organiskās sintēzes institūtam Latvijas Atveseļošanas un noturības mehānisma (turpmāk-ANM) līdzfinansētā projekta „Latvijas Organiskās sintēzes institūta un Latvijas Biomedicīnas pētījumu un studiju centra konsolidācija”, id. Nr. 5.2.1.1.i.0/2/24/I/CFLA/001, ietvaros, turpmāk tekstā „Piegāde”.


[bookmark: _Toc366760818]Līguma izpildes termiņš
Līguma izpildes termiņš – saskaņā ar iepirkuma Nolikuma prasībām.




[bookmark: _Toc210759326]TEHNISKĀS PRASĪBAS

1.1. Dzīvnieku pārvaldības sistēma (turpmāk DzPS) ir izstrādāta īpaši laboratorijas dzīvnieku pārvaldībai.
1.2. DzPS jāpiedāvā kā beztermiņa licence, kas ļauj iestādei lietot programmu bez termiņa ierobežojuma.
1.3. DzPS jābūt ar ikgadēju papildu apkopes līgumu, kas nodrošina piekļuvi, tostarp, bet ne tikai, šādiem pakalpojumiem: kļūdu labošana, tehniskā palīdzība un standarta sistēmas atjauninājumi. 
1.4. Programmatūra jāinstalē lokāli klienta telpās.
1.5. [bookmark: _Hlk210756116]Programmatūrai jābūt SQL Server balstītai lietojumprogrammai (vai ekvivalents risinājums).
1.6. Programmatūrai jādarbojas klientu-serveru struktūrā.
1.7. Programmatūrai jāietver ierobežota versija konsultācijām pētniekiem, kas ir atdalīti no galvenā DzPS.
1.8. Programmatūru vajadzētu būt iespējams konfigurēt atbilstoši dzīvnieku novietnei.
1.9. Sistēmai jāatbalsta izplatīšana vairākās vietās, ļaujot pievienot jaunus „centrus” vai „zonas” ar atšķirīgu piekļuvi un konfigurāciju vienai iestādei piešķirtajai licencei.
1.10. [bookmark: _Hlk210756368]Programmatūras paketei jābūt piegādātai ar vismaz 2 (divu) gadu atbalsta un atjaunināšanas līgumu par norādītajiem priekšmetiem, sākot no instalācijas datuma. Atbalstam uz atjaunināšanai jānodrošina piekļuve kļūdu labošanai, tehniskajam atbalstam un standarta sistēmas atjauninājumiem.
1.11. DzPS jābūt modulārai struktūrai, kas ļautu nākotnē sistēmai pievienot vairāk jau esošu funkciju.
1.12. DzPS jāietver neierobežots reģistrēto un vienlaicīgo lietotāju skaits lietojumprogrammā, neierobežojot arī to darbstaciju skaitu, kurās programmatūru var izmantot.
1.13. DzPS jāļauj pārvaldīt vismaz 3000 (trīs tūkstoši) vienlaikus dzīvu dzīvnieku un ar tiem saistīto informāciju.
1.14. Ir jābūt iespējai palielināt maksimālo dzīvnieku un moduļu skaitu, ko var pārvaldīt sistēmā.
1.15. DzPS valoda un dokumentācija ir angļu valoda.
1.16. DzPS jāietver vismaz viena atjaunināšana gadā uzturēšanas līguma darbības laikā.

2. PROGRAMMATŪRAS IMPLEMENTĀCIJA

2.1. Risinājumam jāietver visaptverošs ieviešanas projekts, kas sastāv no tiešsaistes konsultāciju fāzes un tiešsaistes apmācības galalietotājiem.
2.2. Programmatūras apmācība jāveic, sadalot saturu atbilstoši lietotāja lomai/profilam.
2.3. Apmācība jāveic angļu valodā. 
2.4. Apmācību īstenošanas programma nedrīkst būt īsāka par 15 stundām.
2.5. Piedāvājumā jāiekļauj neierobežota piekļuve (līguma darbības laikā) autonomai e-mācību platformai ar instruktāžas video par programmatūras svarīgākajām funkcijām.

3. KIBERDROŠĪBAS AKTĪVIE PLĀNI

3.1. [bookmark: _Hlk210756697]Programmatūras izstrādātājam jābūt ieviestām procedūrām incidentu risināšanai, tostarp incidentiem, kas saistīti ar personas datu aizsardzību.
3.2. Programmatūras izstrādātājam jāizmanto programmatūra, lai aizsargātu darbstacijas un serverus no ļaunprogrammatūrām un citiem draudiem.
3.3. [bookmark: _Hlk210756767]Programmatūras izstrādātājam jāpieprasa darbiniekiem nodrošināt DzPS sistēmas drošību, kad tā netiek aktīvi izmantota, bloķējot ekrānu vai izmantojot citus līdzvērtīgus līdzekļus
3.4. Programmatūras izstrādātājam jāizmanto sistēma SIEM notikumu, ievainojamību un incidentu datu centralizētai vākšanai, analīzei un korelācijai.
3.5. Programmatūras izstrādātājam jāizmanto datu noplūdes novēršanas (DLP) sistēma.
3.6. Programmatūras izstrādātājam jāizmanto iebrukuma novēršanas sistēma (IPS) un/vai iebrukuma atklāšanas sistēma (IDS).
3.7. Programmatūras izstrādātājam regulāri jāveic IKT infrastruktūras drošības testi, tostarp iekļūšanas testi un ievainojamības testi, ar noteiktu biežumu.
3.8. Programmatūras izstrādātājam jābūt ārkārtas un aizstājošiem plāniem IT komponentiem un sistēmām.
3.9. DzPS programmatūras izstrādātājam jābūt aktīviem kiberdrošības plāniem, tostarp uzņēmējdarbības nepārtrauktības plānam (BCP) un avārijas atjaunošanas plānam (DRP).
3.10. Programmatūras izstrādātājam ir jāveic regulāri uzņēmējdarbības nepārtrauktības testi.
3.11. Programmatūras izstrādātājam jābūt izstrādātām paroles politikām.
3.12. DzPS pēdējo 5 (piecu) gadu laikā ir izgājusi vismaz vienu trešās puses veiktu iekļūšanas testu.
3.13. Ir jābūt iespējai uzrādīt kiberdrošības partnera izsniegtu sertifikātu, kas apliecina, ka Programmatūras izstrādātājs atbilst visām 4. punktā minētajām prasībām.

4. DZPS FUNKCIJU APRAKSTS

4.1. Vispārīgās funkcijas

4.1.1. Sistēmai nevajadzētu ietvert noklusējuma lietotāju tiesības, bet gan nodrošināt gala lietotājam iespēju konfigurēt neierobežotu skaitu lietotāju profilu vai lomu, lai noteiktu piekļuves līmeni sistēmā esošās informācijas apskatei un modificēšanai.
4.1.2. Informācijas pārvaldības tabulas jābūt konfigurējamām tā, lai katrs lietotājs varētu iestatīt un saglabāt savu izkārtojumu.
4.1.3. Jābūt iespējai eksportēt dažādos formātos visas programmatūras tabulas/tīklus, tostarp, bet ne tikai, šādus formātus:
a. Xlsx
b. Pdf
c. Html
d. Mht
e. Rtf
f. Xls
g. Csv
h. Teksts
i. Attēls, piemēram, .jpg vai .png
4.1.4. Pirms eksportēšanas vai drukāšanas ir jābūt iespējai apskatīt tabulas/tīkla priekšskatījumu, lai pārbaudītu galīgo formātu.
4.1.5. [bookmark: _Hlk210757799]Sistēmai jāietver pilna revīzijas izsekojamība (Audit Trail), kas reģistrē izmaiņas un modifikācijas visās datu bāzes tabulās.
4.1.6. Katram lietotājam jābūt individuālam lietotājvārdam un parolei, lai pieteiktos sistēmā.
4.1.7. Ir jābūt iespējai noteikt paroles noteikumus, piemēram, sarežģītību, garumu vai derīguma termiņu, cita starpā.
4.1.8. Ir jābūt iespējai iestatīt daudzfaktoru autentifikāciju (MFA).
4.1.9. Sistēmai jābūt integrētai vismaz ar Active Directory (AD) un Lightweight Directory Access Protocol (LDAP).

4.2. Īpašas funkcijas (moduļi)
Piegādātajai programmatūrai pēc noklusējuma jāietver vismaz šādi moduļi:
4.2.1. Konfigurācijas modulis
Sistēmā jāiekļauj modulis, kurā sistēmas administratori var definēt informāciju, ko pārējie lietotāji redzēs un ar ko strādās. Prasība: lietotājam jābūt iespējai brīvi definēt lietojumprogrammas nolaižamās izvēlnes, neierobežojot ierakstu maksimālo skaitu.

4.2.2. Dzīvnieku pasūtījumu modulis
Sistēmā jāiekļauj modulis dzīvnieku pasūtīšanai no iekšējiem vai ārējiem piegādātājiem. Prasības:
a. Jābūt iespējai reģistrēt dzīvnieku pasūtījumus gan iekšējiem krājumiem, gan ārējiem piegādātājiem.
b. Modulī jāparāda informācija par protokolu, pētniecības komandu un finanšu datiem.
c. Dzīvnieku pieprasījumā jāiekļauj (vismaz) šāda informācija:
I. Suga
II. Šķirne
III. Avots
IV. Dzimums
V. Dzimšanas datums vai vecums
VI. Svars
VII. Ģenētiskais statuss
VIII. Transgēnās līnijas
IX. Pasūtīto dzīvnieku skaits
X. Komentāri
XI. Grūtniecības statuss
d. Sistēmai jāļauj reģistrēt piegādātāju kontaktinformāciju.
e. Modulim jāietver dažādi stāvokļi, brīdinot lietotājus par izmaiņām viņu pieprasījumā, nosūtot paziņojumu pa e-pastu.
f. Modulim jāparāda jau izmantotie dzīvnieki salīdzinājumā ar maksimālo dzīvnieku skaitu, kas izmantots saskaņā ar protokolu, par kuru tie ir pieprasīti.
g. Modulim jāierobežo pieprasījums pēc dzīvniekiem, kas pārsniedz atļauto skaitu saskaņā ar attiecīgo protokolu.
h. Ir jābūt iespējai piemērot maksu par pasūtījumu un automātiski izrakstīt rēķinu.
i. Ir jābūt iespējai pievienot paredzamo saņemšanas datumu.
j. Modulim jāļauj dublēt ierakstus vai izmantot jau esošo ierakstu kā veidni vai uzmetumu.
k. Ir jābūt iespējai pievienot failus ierakstam.
l. Ir jābūt iespējai apskatīt iepriekšējo pasūtījumu sarakstu, lai varētu mainīt jebkādu informāciju.
m. Modulim jābūt ar papildus meklēšanas kritērijiem.

4.2.3. Dzīvnieku reģistrācijas modulis
Sistēmā jāiekļauj modulis, kas ļauj ātri reģistrēt dzīvniekus, neierakstot pasūtījumu. Prasība: modulim jāļauj reģistrēt vismaz 999 dzīvniekus vienlaikus.

4.2.4. Etiķešu modulis
Sistēmā jāiekļauj modulis, kas ļauj izveidot un pielāgot etiķetes, kuras var izdrukāt. Prasības:
a. Etiķetes izmērs ir maināms.
b. Sistēmai jāļauj brīvi noteikt saturu un dzīvnieku skaitu katrā būrī, vaislas un dzīvnieku etiķetes, kā arī jābūt iespējai konfigurēt neierobežotu skaitu modeļu.
c. Modulim jāspēj izveidot QR kodus un svītru kodus.

4.2.5. Dzīvnieku pārvaldības modulis
Sistēmā jāiekļauj modulis dzīvnieku skaita uzskaitei. Prasības:
a. Sistēmai jāietver modulis, kas centralizē dzīvnieku skaitīšanu un nodrošina visaptverošus vēsturiskos datus par katru dzīvnieku. 
b. Sistēmai ir automātiski jāģenerē unikāls numurs katram dzīvniekam, dodot iespēju pievienot vismaz 2 alternatīvus kodus, kurus definē gala lietotājs.
c. Modulim jāuzglabā faili par katru dzīvnieku, kuros ir vismaz šāda informācija: 
I. Suga
II. Šķirne
III. Saistītās transgēnās līnijas (ar līnijas krāsu kodu) un genotips 
IV. Dzimšanas datums
V. Vecums (norādīts nedēļās un dienās)
VI. Ieviešanas datums vienībā
VII. Izcelsme (piegādātājs, pasūtījuma numurs, iekšējā selekcija),
VIII. Protokols un pētnieks/pētījumu grupa
IX. Dzīvnieka pašreizējā un iepriekšējā atrašanās vieta vienībā
X. Piešķirtie pakalpojumi
XI. Iekšējās selekcijas dzīvnieku ciltsraksts
XII. Saistītie incidenti/notikumi
XIII. Paraugu ņemšanas metode genotipa noteikšanai un tās smagums 
XIV. Eitanāzijas dati (datums, eitanāzijas veids, eitanāzijas metode, atbildīgā persona, visu procedūru smagums).
d. Ir jābūt iespējai eksportēt PDF failu ar visu informāciju par vienu dzīvnieku.
e. Ir jābūt iespējai piekļūt dzīvnieku moduļa izmaiņu vēsturei ar informāciju par personu, kas veica izmaiņas, datumu un iepriekšējo konkrētā mainīgā lieluma vērtību. 

4.2.6. Dzīvnieku atrašanās vietas modulis
Sistēmā jāiekļauj modulis, kas ļauj pārvaldīt dzīvnieku fizisko atrašanās vietu iekārtā. Prasības:
a. Modulim jābūt grafiski reālistiskai saskarnei, kas attēlo visas iekārtā esošās plauktu un būru sistēmas, kas saistītas ar attiecīgo telpu un vienību.
b. [bookmark: _Hlk210757834]Modulī jābūt iespējai pārvietot dzīvniekus un būrus, izmantojot funkciju “vilkt un nomest” (drag&drop).
c. Ir jābūt iespējai vizualizēt būrus pēc krāsu koda, atspoguļojot aizņemto vietu līmeni, būra mērķi vai saistību ar konkrētu transgēno līniju.
d. Ir jābūt iespējai dzīvniekus piešķirt konkrētai atrašanās vietai manuāli vai automātiski.
e. Modulī jābūt iespējai izveidot jaunu vaislas dzīvnieku un izdrukāt saistīto etiķeti.

4.2.7. Būru pārvaldības modulis
Sistēmā jāiekļauj modulis būru uzskaites pārvaldībai. Prasības:
a. Modulim jāļauj izveidot dublikātus ierakstus vai izmantot jau esošo ierakstu kā paraugu vai uzmetumu.
b. Ir jābūt iespējai pārvietot būrus starp protokoliem.
c. Ir jābūt iespējai pievienot failus ierakstam.
d. Ir jābūt iespējai rediģēt vēsturisko sarakstu, lai mainītu jebkādu informāciju.
e. Modulim jābūt ar papildu meklēšanas kritērijiem.

4.2.8. Selekcijas pārvaldības modulis

Sistēmā jāiekļauj modulis dzīvnieku pārošanās un dzimšanas pārvaldībai. Prasības:
a. Jābūt iespējai pievienot alternatīvu numuru vaislai, papildus tam, kas automātiski izveidots lietojumprogrammā.
b. Jābūt iespējai pievienot brīdinājumu par genotipa noteikšanu pirms atšķiršanas.
c. Jābūt iespējai izveidot vaislas numuru „grūtniecēm” mātītēm, kurām nav piesaistīts tēviņš.
d. Jābūt iespējai reģistrēt audžumātes.
e. [bookmark: _Hlk210758002]Ir jābūt iespējai reģistrēt embrijus.
f. Ir jābūt iespējai izvēlēties reproduktīvus paraugus, lai veiktu IVF.
g. Modulim jāizveido vaislas genogramma, kas ir eksportējama.
h. Modulim jāparāda specifiska statistika, kas atspoguļo produktivitāti uz vaislas un transgēnās līnijas.
i. Modulim jāparāda perinatālā mirstība.
j. Ir jābūt iespējai pievienot failus vaislas reģistram.
k. Ir jābūt iespējai rediģēt vēsturisko sarakstu, lai mainītu jebkādu informāciju.
l. Modulim jābūt ar papildu meklēšanas kritērijiem.

4.2.9. Negadījumu pārvaldības modulis
Sistēmai jāietver modulis, kas ļauj pārvaldīt neparedzētus notikumus dzīvnieku iekārtā. Prasības:
a. Jābūt iespējai klasificēt negadījumus pēc to veida.
b. Ir jābūt negadījumu statusam, kas ļauj vismaz atšķirt aktīvos un pabeigtos incidentus.
c. Ir jābūt iespējai reģistrēt negadījumus, kuros ir vai nav iesaistīti dzīvnieki.
d. No moduļa jābūt iespējai nosūtīt vienam vai vairākiem lietotājiem e-pastu ar PDF formāta ziņojumu, kurā aprakstīts notikums.
e. Ir jābūt iespējai pievienot failus ierakstam.
f. Ir jābūt iespējai rediģēt vēsturisko sarakstu, lai mainītu jebkādu informāciju.
g. Modulim jābūt ar papildu meklēšanas kritērijiem.

4.2.10. Telpu pārskatu modulis
Sistēmā jāiekļauj modulis telpu pārbaudei un negadījumu ziņošanai. Prasības:
a. Modulim jāļauj reģistrēt un pārskatīt vismaz šādus parametrus:
I. Dzīvnieku labturība
II. Ventilācija
III. Temperatūra
IV. Mitrums
V. Apgaismojums
b. Ir jābūt iespējai norādīt, vai pārskats ir pilnīgs vai trūkst telpu, izvēloties no iepriekš definēta saraksta tās telpas, kas ir pārskatītas.
c. Ir jābūt iespējai norādīt negadījuma cēloni.
d. Ir jābūt iespējai pievienot failus ierakstam.
e. Ir jābūt iespējai rediģēt vēsturisko saraksti, lai mainītu jebkādu informāciju.
f. Modulim jābūt ar papildu meklēšanas kritērijiem.

4.2.11. Lietotāju pārvaldības modulis
Sistēmā jāiekļauj modulis, lai reģistrētu un pārvaldītu lietotājus, kuri strādā ar dzīvnieku pārvaldības sistēmu. Prasības:
a. Katram lietotājam jābūt savam lietotājvārdam un parolei.
b. Jābūt iespējai saistīt projektus ar lietotājiem.
c. Ir jābūt iespējai ierobežot lietotāju piekļuvi informācijai no noteiktām dzīvnieku iekārtas zonām.
d. Ir jābūt iespējai reģistrēt katra lietotāja kompetences un apmācību datus, tostarp, bet ne tikai, šādu informāciju:
I. Kompetences veids un līmenis
II. Sākuma un beigu datums
III. Sugas
IV. Apstiprinātājs un datums
e. Ir jābūt iespējai pievienot failus ierakstam.
f. Ir jābūt iespējai apskatīt vēsturisko sarakstu, lai mainītu jebkādu informāciju.
g. Modulim jābūt ar papildu meklēšanas kritērijiem.

4.2.12. Piezīmju modulis
Sistēmā jābūt modulim, kas ļauj sūtīt un saņemt ziņojumus no citiem lietotājiem. Prasības:
a. Ir jābūt iespējai sūtīt ziņojumus citiem lietotājiem.
b. Jābūt iespējai izveidot gan publiskas, gan privātas piezīmes.

4.2.13. Projekta un protokola pārvaldības modulis
Sistēmā jāiekļauj modulis, kas reģistrē dzīvnieku saistību ar pētniecības projektiem, ietverot obligātos likumdošanas datus. Prasības:
a. Visiem sistēmā esošajiem dzīvniekiem jābūt saistītiem ar protokolu no dzīvnieka ievietošanas brīža līdz izņemšanai.
b. Jābūt iespējai saistīt ar pētniecības komandu, kas strādā saskaņā ar protokolu, nošķirot galveno pētnieku (PI), pētniecības asistentu (RA) un personu, kas atbildīga par maksājumiem.
c. Ir jābūt iespējai ierobežot protokolu līdz maksimālajam izmantoto dzīvnieku skaitam katrai sugai, ar iespēju brīdināt un/vai bloķēt lietotājus, kuri mēģina reģistrēt papildu dzīvniekus.
d. Ir jābūt iespējai norādīt paredzamo smaguma pakāpi.
e. Modulim automātiski jāparāda retrospektīvais smaguma pakāpes līmenis.
f. Ir jābūt iespējai ierobežot maksimālo dzīvnieku skaitu, kas piedzimst vienā projektā.
g. Ir jābūt iespējai norādīt, vai protokols ir saistīts ar ALURES vai nē.
h. Modulim jāreģistrē vismaz šāda likumdošanas informācija:
I. Mērķi saskaņā ar Eiropas nomenklatūru
II. Testēšana saskaņā ar tiesību aktiem
III. Likumdošanas prasības
IV. Īpaši interesējošas metodes
i. Jābūt iespējai pārvietot dzīvniekus starp protokoliem, nezaudējot dzīvnieka vēsturisko informāciju.
j. Ir jābūt iespējai pievienot failus ierakstam.
k. Ir jābūt iespējai rediģēt vēsturisko sarakstu, lai mainītu jebkādu informāciju.
l. Modulim jābūt ar papildu meklēšanas kritērijiem.

4.2.14. Transgēno un genotipēšanas modulis
Sistēmai jāietver modulis, lai pārvaldītu un izsekotu dzīvnieku iekārtā izmantotās transgēnās līnijas. Prasības:
a. Ir jābūt iespējai ierobežot noteiktu transgēno līniju izmantošanu konkrētiem protokoliem.
b. Ir jābūt iespējai piešķirt konkrētu krāsu transgēnajai līnijai.
c. Jābūt iespējai norādīt transgēno līniju dibinātāju datus.
d. Jābūt iespējai norādīt parauga ņemšanas metodi un genotipēšanas smaguma pakāpi.
e. Ir jābūt iespējai pievienot failus ierakstam.
f. Ir jābūt iespējai apskatīt vēsturisko sarakstu, lai mainītu jebkādu informāciju.
g. Modulim jābūt ar papildu meklēšanas kritērijiem.

4.2.15. Ziņojumu modulis
Sistēmā jāiekļauj modulis, lai eksportētu likumdošanas ziņojumus, kas jāiesniedz kompetentajai iestādei. Prasības, vismaz:
a. Sistēmai jāģenerē automātiski Eiropas Komisijas gada statistikas ziņojums par dzīvnieku izmantošanu zinātniskiem nolūkiem, ievērojot oficiālo formātu un nomenklatūru.
b. Sistēmai ir automātiski jāģenerē ziņojums par ievestajiem un izvestajiem dzīvniekiem.
c. Sistēmā jābūt ziņojumam ar esošo dzīvnieku un būru sarakstu katrai dienai.

4.2.16. Informācijas paneļa modulis
Sistēmā jāiekļauj modulis, kas ļauj vienā skatā vizualizēt statistikas datus par dzīvnieku iekārtu. Prasības:
a. Sistēmai jāattēlo grafiska informācija no datu bāzes grafiskā paneļa (diagrammu) veidā.
b. Informācijas panelim jāparāda aizņemto vietu statistika.
I. Informācijas panelim jāparāda dzīvnieku skaits, kas izmitināti katrā laika periodā, ļaujot filtrēt pēc dzīvnieku statusa (aktīvs/neaktīvs) un pēc konkrētām telpām un plauktiem.
II. Informācijas panelim jāparāda aktīvo būru skaits noteiktā periodā un konkrētā telpā/plauktā.
c. Informācijas panelim jāparāda protokola un sugas izmantoto dzīvnieku skaits periodā salīdzinājumā ar protokola ietvaros atļauto dzīvnieku skaitu.
d. Informācijas panelim jāparāda atklāto incidentu skaits ar dzīvniekiem noteiktā laika periodā, ar iespēju filtrēt pēc protokola un galvenā pētnieka.

4.2.17. Brīdinājumu modulis
Sistēmā jāiekļauj modulis ar automātiskiem brīdinājumiem. Prasības:
a. Sistēmā jāiekļauj brīdinājumu cilne, kas brīdina lietotājus par gaidāmajām lietām, piemēram:
I. Neizpildītie pasūtījumi
II. Gaidāmā vaisla un atšķiršana
III. Tukšs būris
IV. Pārskatāmais aprīkojums
V. Beigušies protokoli
VI. Beigušās kompetences
VII. Piezīmes
VIII. Minimālais krājums (patēriņa materiāli)
IX. Gaidāmie turpmākie pasākumi
X. Gaidāmie pakalpojumi un uzdevumi


[bookmark: _Toc107937350]



[bookmark: _Toc210759327]III nodaļa

[bookmark: _Toc404427790][bookmark: _Toc107937351][bookmark: _Toc210759328]FORMAS PIEDĀVĀJUMA SAGATAVOŠANAI
[bookmark: _Toc353540919][bookmark: _Toc355678698][bookmark: FORMA_IV_4]

[bookmark: _Toc313875866][bookmark: _Toc490519867][bookmark: _Toc38622425][bookmark: _Toc159621570][bookmark: _Toc180999844][bookmark: _Toc210759329]FORMA Nr. 1

PIETEIKUMS DALĪBAI ATKLĀTĀ KONKURSĀ


Pasūtītājs: Latvijas Organiskās sintēzes institūts
ID Nr.: OSI 2025/31 MI ANM

Iepirkuma nosaukums: „Laboratorijas dzīvnieku pārvaldības sistēmas programmatūras pakotnes piegāde Latvijas Organiskās sintēzes institūtam”

Iepazinušies ar iepirkuma PIL 9. panta kārtībā nolikumu, mēs, apakšā parakstījušies, piedāvājam piegādāt preces saskaņā ar iepirkuma nolikuma prasībām un piekrītot visiem iepirkuma noteikumiem.

Ja mūsu piedāvājums tiks akceptēts, mēs apņemamies piegādāt visas Tehniskajās specifikācijās paredzētās preces kā arī izpildīt pārējos tehniskās specifikācijas un iepirkuma līguma nosacījumus saskaņā ar Tehnisko piedāvājumu un Finanšu piedāvājumu, kas ir daļa no mūsu piedāvājuma.

Ar šo mēs apstiprinām, ka mūsu piedāvājums ir spēkā līdz iepirkuma līguma noslēgšanai.

Ar šo mēs iesniedzam savu piedāvājumu, kas sastāv no Pretendentu atlases un kvalifikācijas (ja attiecināms) dokumentiem, kuri noteikti iepirkuma nolikumā, Tehniskajā piedāvājuma un Finanšu piedāvājuma.


Statuss (mazais vai vidējais uzņēmums): 
(skat. OV L124, 20.5.2003.)[footnoteRef:2] [2:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
   Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 


Personu saraksts (jānorāda vismaz nosaukums, reģistrācijas numurs, reģistrācijas valsts), kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (ja attiecināms)[footnoteRef:3]:  [3:  Izšķirošā ietekme: Jānorāda visas personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (Koncernu likuma 3. panta trešā daļa).] 



Pretendenta nosaukums: 	reģistrācijas nr.: 

Pilnvarotās personas vārds, uzvārds, amats:	

Pilnvarotās personas paraksts:	paraksts[footnoteRef:4] [4:  Piedāvājuma dokumenti tiek parakstīti ar drošu elektronisko parakstu vai Elektronisko iepirkumu sistēmas (EIS) piedāvāto elektronisko parakstu.] 



[bookmark: _Toc313875867][bookmark: _Toc490519868][bookmark: _Toc38622426][bookmark: _Toc159621571][bookmark: _Toc180999845][bookmark: _Toc210759330]FORMA Nr. 2

TEHNISKAIS PIEDĀVĀJUMS


Iepirkuma nosaukums: „Laboratorijas dzīvnieku pārvaldības sistēmas programmatūras pakotnes piegāde Latvijas Organiskās sintēzes institūtam”
ID Nr.: OSI 2025/31 MI ANM



1. Piegādājamo preču detalizēts apraksts

Tehniskā piedāvājuma tabula nokopējama no sadaļas “Tehniskās specifikācija”.
Ja pretendents vēlas, tas var papildināt tabulu ar papildu informāciju (veidojot jaunas ailes vai kolonnas).

Atbilstību tehniskās specifikācijas prasībām piedāvājumā nepieciešams skaidri norādīt. Pretī Pasūtītāja prasībām, attiecīgajā ailē, jānorāda piedāvātās programmatūras funkcionalitāti un tehniskās īpašības. Piedāvājumi ar nepatiesu informāciju par piedāvātās sistēmas tehnisko sniegumu tiks noraidīti.
Atbilstība specifikācijas prasībām jāpamato ar piedāvātās programmatūras izstrādātāju izdotiem dokumentiem (var būt arī angļu valodā) vai norādēm, kur šī informācija atrodama ražotāju tīmekļvietnēs.

Iesniedzam sekojošu piedāvājumu:

	Numurs
	Tehniskajā specifikācijā noteiktās minimālās prasības*
	Pretendenta piedāvājums

	
	
	

	1. 
	
	<...>

	2. 
	
	<...>

	3. 
	
	<...>

	4. 
	
	<...>

	5. 
	
	<...>

	6. 
	
	<...>

	7. 
	
	<...>

	8. 
	
	<...>

	9. 
	
	<...>




2. Atbilstība standartiem (ja attiecināms)
Piegādātās preces atbildīs šādiem standartiem:
<jāuzskaita kvalitātes, ekoloģiskie, drošības vai citi standarti (ja attiecināms)>



3. Iesniedzamās informācijas un dokumentu saraksts
Tiks iesniegti sekojoši dokumenti:
<Iekļaut un aprakstīt iesniedzamo dokumentu, tādu kā tehnisko aprakstu, lietošanas un tehniskās apkopes rokasgrāmatas u.c. sarakstu un aprakstu>



4. Preču piegādes vieta
Preču piegādes vieta ir Latvijas Organiskās sintēzes institūts, Aizkraukles ielā 21, Rīgā.



5. Laika grafiks un Preču piegādes termiņš
Preces tiks piegādātas šādos termiņos:

	Darbība
	Termiņš*
	Atbildīgais 

	
	
	

	
	
	

	
	
	


* - Piedāvātais līguma izpildes termiņš nevar būt garāks par Nolikuma 2.5.1. punktā vai preces specifikācijā noteikto līguma izpildes termiņu.


6. Programmatūras uzstādīšanas prasības (ja nepieciešams)
Preču uzstādīšana tiks veikta šādā kārtībā <preču uzstādīšanas apraksts>


7. Programmatūras darbības pārbaudes un testi (ja nepieciešams vai paredzēts ražotāja instrukcijās)
Precēm tiks veiktas šādas pārbaudes:

	Nr.
	Pārbaudes un/vai testa nosaukums
	Pārbaudes un/vai testa apraksts

	
	
	

	
	
	

	
	
	




8. Garantijas saistības
Preču piegādātājs apņemas nodrošināt šādas garantijas saistības <mēnešu skaits> mēnešu periodam:
Piedāvāto preču garantijas noteikumi:


9. Cita informācija (ja nepieciešams)



Ar šo mēs apstiprinām, ka esam iepazinušies ar konkursa nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa konkursa nolikums, mēs garantējam sniegto ziņu patiesīgumu un precizitāti.


Pilnvarotās personas paraksts:	paraksts[footnoteRef:5] [5:  Piedāvājuma dokumenti tiek parakstīti ar drošu elektronisko parakstu vai Elektronisko iepirkumu sistēmas (EIS) piedāvāto elektronisko parakstu.] 



Vārds, uzvārds un amats:


Pretendenta nosaukums:


[bookmark: _Toc38622427][bookmark: _Toc159621572][bookmark: _Toc180999846][bookmark: _Toc210759331]FORMA Nr. 3

FINANŠU PIEDĀVĀJUMS


Iepirkuma nosaukums: „Laboratorijas dzīvnieku pārvaldības sistēmas programmatūras pakotnes piegāde Latvijas Organiskās sintēzes institūtam”
ID Nr.: OSI 2025/31 MI ANM



Iesniedzam sekojošu piedāvājumu:

<Preču ražotāja(-u) nosaukums(-i)>
	Nr. p. k.
	[bookmark: _Toc289092139][bookmark: _Toc289171997]Kods katalogā vai daļas numurs (part number)
(ja eksistē)
	[bookmark: _Toc289092140][bookmark: _Toc289171998]Preces (vai pakalpojuma) nosaukums
	[bookmark: _Toc289092141][bookmark: _Toc289171999]Preces vienība
	Preces vienības cena
EUR
	Preces vienību
skaits
	Summa
EUR

	
	
	
	
	
	
	

	
	
	
	
	
	
	

	
	
	
	
	
	
	

	Kopējā preču cena bez PVN
	

	PVN piemērojamā proporcija
	

	Kopējā preču cena ar PVN piemērojamo proporciju
	






Ar šo mēs apstiprinām, ka esam iepazinušies ar konkursa nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa konkursa nolikums, mēs garantējam sniegto ziņu patiesīgumu un precizitāti. 



Pilnvarotās personas paraksts:	paraksts[footnoteRef:6] [6:  Piedāvājuma dokumenti tiek parakstīti ar drošu elektronisko parakstu vai Elektronisko iepirkumu sistēmas (EIS) piedāvāto elektronisko parakstu.] 



Vārds, uzvārds un amats:


Pretendenta nosaukums:



[bookmark: _Toc313875870][bookmark: _Toc490519870][bookmark: _Toc38622429][bookmark: _Toc159621573][bookmark: _Toc180999847][bookmark: _Toc210759332]FORMA Nr. 4

Informācija par personām uz kuru iespējām pretendents balstās un apakšuzņēmējiem: (ja attiecināms)


	Nosaukums
	Statuss piedāvājumā
	Adrese, telefons, kontaktpersona
	Īss apraksts kā partneris piedalīsies līguma izpildē
	Partnerim nododamā iepirkuma līguma daļa

	
	
	
	
	

	
	
	
	
	

	
	
	
	
	

	
	
	
	
	




Pretendentam obligāti jānorāda visus tos apakšuzņēmējus, kuru sniedzamo pakalpojumu vērtība ir vismaz 10 000 eiro, un katram šādam apakšuzņēmējam izpildei nododamo iepirkuma līguma daļu.


Papildus jānorāda, vai sarakstā iekļautās personas ir klasificējamas kā mazie vai vidējie uzņēmumi!


Pilnvarotās personas paraksts:	paraksts[footnoteRef:7] [7:  Piedāvājuma dokumenti tiek parakstīti ar drošu elektronisko parakstu vai Elektronisko iepirkumu sistēmas (EIS) piedāvāto elektronisko parakstu.] 

